
Caput  I. 

motioiicis  generales  de  iiietiiodi  eiiderinatieae 
ratione,  nec  non  adplicatione. 

Definitio. 


Methodus  endermica,  seu  endermalica , illa  dicitur  medendi 
ratio,  qua  remedia  aegrorum  cuti  privatae  epidermide,  eo  adplican- 
tur  consilio , ut  a vasis  lymphaticis  et  venis  absorpta , ad  lati- 
cem vitalem  deferantur,  aut  ultimos  ramulos  nervulorum  peri- 
phericorum immediatim  percellendo , systematis  hujusce  meta- 
syncrisin  inducant. 

Hac  notione  omnes  medendi  rationes  excluduntur , ubi  sub- 
stantiae medicatae , sive  cuti  integrae , sive  casu  fortuito  laesae, 
sive  tandem  membranarum  mucosarum  expansionibus  applicantur, 
e.  c.  illinitiones , inunctiones , cuiuscunque  sint  generis  cataplas- 
mata, nec  non  fomenta  et  sic  porro. 

Epidermidis  solutio. 


Epidermis , involucrum  extimum  videlicet  corporis , ambitum 
organismi  a mundo  externum  limitans,  ultimum  stratum  muci 
malpigii , influxibus  externis  in  laminam  papyraceam , siccatum  et 
consolidatum  sistit,  hac  ratione  jam  jam  regno  organico  approxi- 
mat. Haec  cuticula  densa  impedit,  quominus  acrius  substantiae 
adplicitae  absorbeantur , inque  circulum  humorum  deferantur, 
quapropter  primum  ante  omnia  eo  adagendum  est , ut  arte  remo- 


I 


6 


vealur,  atque  tali  ratione  vasa  absorbentia,  quibus  corpus  papil- 
lare tantisper  abundat , nec  minus  nervi  peripherici  denudentur, 
et  efficacia  medicaminum  eo  facilius  percellantur. 

. Hunc  in  finem  hucdum  medici  praeter  simplicia  emplastra 
Cantharidum,  et  si  cito  agendum  fuit  — Ammoniam  liquidam 
a medico  gallico  Trousseau  dicto  propositam,  vix  quidpiam 
in  usum  convertunt. 

Aqua  ebulliens  elevat  epidermidem  quidem  in  vesiculas,  in- 
certum tamen  ciet  effectum,  et  latius  diffusa,  dolores  aegro 
inutiles  causat. 

Alcalia  caustica , nec  non  acida  mineralia , escharam  gan- 
graenosam in  loco  vesiculae  producunt,  organicainque  compagem 
hostili  adeo  impetu  adoriuntur,  ut  externa  superficies  corii  peni- 
tus destruatur,  atque  processus  absorptionis  hac  ratione  praepe- 
diatur, ceterum  effrenem  provocant  suppurationem , quae  dificul- 
ter  coercetur  , deformesque  cicatrices  causat , interdum  per  lon- 
gam seriem  annorum  doloribus  periodice  redeuntibus  aegros 
vexantes. 

Euphorbii  succus  recens,  cortex  Mezerei,  et  reliquae  sub- 
stantiae virtute  acri  imbutae , forma  vesicularum  epidermidem 
elevare  valent,  actione  mox  tarda  et  incerta,  mox  nimis  irritante 
insignantur. 

W 0 1 f s h e i m Mercurii  deuterochloridum  imprimis  adhi- 
bendum censet , dum  usus  Cantharidum  contra  indicatur. 

Ros  si  periculo  imminente,  vel  vi  partis  resorbente  pro- 
strata, exutorium,  medicamine  soluto  humectatum  , cum  utroque 
apparatus  Galvanici  conductore  per  aliquot  horas  in  contactu 
tenet. 

Hoffmann  vulnera,  aut  lanceola  aut  hirudinum  morsu 
producta,  impraegnavit  substantiis  medicatis,  ast  remedii  ab- 
sorptionem mox  haemorrhagia,  mox  inflammatione,  mox  coagulo 
cruento  praepediri  observavit;  serius  acidum  sulphuricum  con- 
centratum  et  Ammoniam  puram  tentavit , quin  inde  fructus  exop- 
tatos adipisceretur,  hanc  ob  rem  affirmat  omnibus  reliquis  epi- 
dermidem solvendi  methodis  Cantharidum  emplastrum  praeferen- 
dum esse  , si  opus , partis,  cujus  epidermis  solvenda  est,  cum 

Animonia  liquida  IVictione : illinitione  olei  ciijusdam  blandi , aut 
inspersione  pulveris  cantharidum  augere  et  accelerare  licet. 

L a far  q u es  lanceolam  imbutam  medicamine,  ac  si  vellet 
pus  ingerere  vaccinum,  infra  epidermidem  immersit. 

F e h r tincturam  commendat,  quae  constat  ex  anaticis  quan- 
titatibus Aceti  concentrati,  alcoholis,  pulveris  cantharidum , ut- 
pote  vesicans  validissimum. 

Carlisle  et  Hoffmann  cultrum,  fortem  acum,  qualem 
adhibent  foeminae  in  filis  conserendis  , aut  aliud  simile  instru- 
mentum ferreum  aqua  ebulliente  ciitique  linteo  munitae  per  aliquot 
momenta  apprimi.  — Martin  his  in  casibus,  ubi  periculum  in 
mora  , vulnus  extemplo  cultro  peragi  suadet. 

Adplicatio  remediorum. 

Vesicula  forficis  auxilio  aperta  et  remota,  nec  non  irritatione, 
si  fors  nimia,  complacata,  medicamen  absorbendum  exutorio 
leni  manu  admovetur , ratione  per  omnem  vulneris  superficiem 
aequabili  distribuitur,  linteo  molli,  charta  cerata,  panno  sericeo 
cerato,  vel  folio  glabro  recenti  obtegitur,  et  emplastri  angeli- 
cam ope  firmatur.  Remedia  liquida  nonnisi  guttatim , nec  magna 
ex  distantia  exutorio  instillantur.  Ad  mentem  Lembert  vesicula 
non  detrahenda,  sed  auxilio  forficis  in  apice  aperienda,  indeque 
foramen  factum , prius  sero  evacuato  , medicamen  immittendum, 
nisi  taedeat  medicum  operationis  non  minus  longinquae  ac  subtilis. 

Remedia  adhibenda. 

Non  omne  medicamen  est  aptum , ut  possit  endermalice  ad- 
hiberi , cum  modo  parva  sit  superficies , cujus  vis  absorbens,  vel 
nervi  in  usum  vocari  possint;  talia  medicamina,  quae  parvo  volumine 
efficaces  exerunt  vires , sunt  praeprimis  apta.  Primum  locum  oc- 
cupant substantiae  plantarum  alcaloideae;  in  his  enim  se  se  prae- 
bent, quae  sunt  clFicacia  principia  medicaminum,  superfluis  liberata 
additamentis.  Debent  praeterea,  quae  adplicantur,  vel  solvi 
posse , sine  qua  conditione  haud  bene  contingit  absorptio  , vel 
saltem  contactu  , quem  cum  systemate  nervoso  ineunt  , agere, 


ita  ut  omnia,  quae  assimilalioncm  exigunt,  omnino  rejicianliir. 
Procul  dein  ab  illis  omnes  absint  nimis  irritantes  vires , nisi  con- 
gruis possint  minui  involvique  additamentis. 

Locus. 

Ad  aptum  locum  seligendum,  cui  medicamina  adplicentur, 
exposcit  omnem  medentis  dexteritatem  ac  circumscriptionem.  In 
genere  praeprimis  aptus  est  ille  locus , ubi  absorptionis  proces- 
sus 'alacrius  procedit.  Eo  autem  est  vivacior  absorptio , quo 
uberior  quantitas  nervorum  ac  vasorum  , quo  magis  superficialis 
horum  decursus,  quo  tenuior  epidermis,  quoque  facilius  demum 
abstrahenda;  ideoque  ad  internam  superficiem  extremitatum,  an- 
teriorem partem  trunci , ad  nuebam,  processum  mastoideum,  ad 
latera  thoracis , ad  epigastrium  etc.  Eo  certiorem  promptiorem- 
que  elFectum  expectare  licebit,  quo  minus  locus  adplicationis 
a sede  adfectionis  distiterit,  aut  quo  fervidius  partem  inter  ut- 
ramque vigureit  sympathicum  commercium  ; sic  in  paralysi  ex- 
tremitatum illae  seliguntur  regiones  columnae  vertebralis  , ubi 
nervi  motorii  proxime  radices  figunt  — hinc  in  paralysi  extre- 
mitatum superiorum  ad  vertebras  cervicales  inferiores,  sin  autem 
extremitates  inferiores  adficiantur,  ad  vertebras  lumbales;  iii 
spasticis  laryngis  atque  thoracis  affectionibus  ad  nucham , in  fa- 
ciei convulsionibus  pone  auriculam  et  s.  p. 

Porro  experienta  multiplex  testatur,  remedia  nonnulla  effe- 
ctum eo  citiorem  fortioremque  exercere , quo  organo  propinqius 
adplicantur,  in  quod  affinitate  quasi  specifica  feruntur:  Strychninuni 
itaque  in  medullae  spinalis  , Morphium  in  encephali,  Belladonnam 
in  oculi , Aloen  in  tubi  intestinalis  viciniis. 

Observationibus  denique  cel.  Lembert  evictum  est,  eandem 
medicaminis  dosim  citius  facilius  absorberi,  morbique  alrocitalem 
promptius  infringi,  siquidem  locis  pluribus,  iisque  separatis  in- 
simul impersa  fuerit.  Exinde  nullo  negotio  abstrahere  licet  regu- 
lam, exutoria  plura  et  disjuncta,  uni  coque  pergrandi  longo 
esse  praeferenda;  quod  praeprimis,  si  morbus  in  pluribus  organis 
radices  figit,  magni  est  momenti. 

Tempus. 

Pro  usu  endermico  remediorum  tempus  maxime  idoneum  illud 
dijudicatur , quo  processus  vitalis  peripheriam  versus  tendens  in 
ambitu  potissimum  corporis  effervescat ; Jiinc  ante  omnia  aestate, 
Jove  sereno  sicco , praeprimis  post  balneum  assumtum , porro 
vesperi,  quum  recedente  per  somnum  vita  animali,  vitam  reli- 
quam praeponderare  liquet.  Nec  unquam  negligat  medicus  con- 
ditionem stomachi ; digestionis  enim  et  resorptionis  periphericae 
opus  sibi  e diametro  esse  oppositum,  ratio  docet  aeque  ac  ex-  * 
perientia. 

In  morbis  typicis  apyrexias  remediorum  adplicalioni  ender- 
maticae  favere  sponte  liquet.  ^ 

Forma. 

Forma  in  genere  ea  praeferenda,  quae  reliquis  efficacior, 
maximam  remedii  divisionem,  aequabilem  distributionem  admittit ; 
quapropter  forma  pulveris  omnibus  reliquis  palmam  'praeripit, 
quum  non  solum  singulorum  remedii  principiorum  integritatem 
tueatur,  dosimque  adcuratissime  dijudicari  sinat,  sed  magnus 
pharmacorum  numerus,  uti : Calomel , Sulfur , auratum  Antimonii, 
flor,  zinci,  Chininum  etc.  quamlibet  aliam  formam  respuat.  No- 
tandum tamen  est  pulveres  nonnisi  subtilissime  contritos  — 
alcoholisatos  in  usum  esse  vocandos;  pulvis  enim  ruditer  con- 
• tusus  tantum  abest,  ut  a vasculis  minimis  resorbeatur,  ut  potius 
corion  denudatum  irritet , corrodatque,  unde  inutiles  aegro  pa- 
rantur dolores:  sin  autem  vulnus,  sensilius  aequo  pulverem  nec 
tenuissimum  ferat,  aut  substantiae  nimis  acres,  e.  gr.  Scilla, 
Strychninum  sulfuricum,  Tartarus  emet.  etc.  praescribantur,  tum 
aptae  Sacchari , aut  unguenti  cujusdam  blandi  quantitati  copu- 
lentur necesse  est;  licet,  omnibus  his  vehiculis  remedii  effica- 
ciam imminui , incertamque  reddi , nemo  infitias  ibit , sic  Tarta- 
rum stibiat.  optime  involvimus  sebo  ovili , Jalappinem  exigua 
quantitate  alcoholis  solvimus,  ol.  crotonis  Tiglii  oleo  amygdolorum 

dulcium  allcuuamus;  remedia  vero  narcotico  acria  plagae  panno 
bombycino  (Flor)  munitae  adplicamus,  quo  dolor,  ex  immediato 
ejus  cum  corio  denudato  contactu  oriundus  mitigatur.  Ante- 
quam medicamenta  liquida  admoventur  — quo  solutiones  , infusa, 
decocta,  succi  expressi  etc.  pertinent  — exutorium  sedulo  siccari 
debet,  ne  particulae  sero  solutae  et  attenuatae , efficacia  sua  pri- 
ventur. 

Remedia  liquida  linteorum  carptorum  (Charpie)  ope  exutoriis 
adplicandi  methodus,  tum  ob  dosim  minime  determinandam,  tum  ob 
lintea,  quae  vulneri  adglutinentur , aegre  solvenda  dissuadetur. 

Dosis. 

In  hacce  methodo  adhibendorum  medicamentorum  dosi  deter- 
minanda , praeter  generales,  quae  e subjecti  individualitate,  sexu, 
aetate,  temperamento,  consvetudine,  vivendi  ratione,  constitutione, 
idiosyncrasia  , morbi  natura  et  studio  etc.  fluunt,  regulas,  sequen- 
tia consulere  oportet  momenta. 

1)  Pharmaci  virtutem  usu  endermatico  comprobatam;  quo 
fortiores  enim  et  vehementiores  effectus  methodo  endermica  adpli- 
citum  exerere  consuevit,  eo  parciori  manu  exhibeantur  remedia; 
maxima  hoc  intuitu  circumspectio  commendanda  in  usum  narcoli- 
corum,  quum  dosis  dimidia,  imo  quarta  grani  parte  quantitatem  ' 
congruam  vix  superantes , horrendos  interdum  effectus  : spasmus 
convulsionis,  tetanum  ect.  provocassent,  quod  praesertim  circa 
praeparata  Morphii  Strychniique  multiplex  experientia  docuit.  Re- 
liquorum medicamentorum  quantitas  duplo  aut  triplo  sit  major  in 
genere  ea , quae  in  usum  internum  ministrari  solet.  ’ 

2)  Substantiae  solubilitatem  : agere  enim  nequit,  nisi  quod 
vasculis  absorptum,  organismi  interiora  penetraverit ; antequam 
aulem  materia  quaedam  vasis  absorbentibus  recipitur , humoribus 
inquilinis  solvatur,  necesse  est;  quo  solubilior  itaque  substantia, 
eo  facilius  resorbetur,  effectus  eo  graviores  movet,  dosique 
eo  leviori  administrari  debet. 

3)  Partis  affectae  sens  ilitatem;  nec  non  organorum 
nobilium  vicinitatem ; hocce  respectu  centra  nervea  sensuumque 

externorum  organa  summam  attentionem  merentur ; sic  L e m b e r t 
et  Richter  casus  memorant,  ubi  per  Strychninum,  bac  methodo 
columnae  vertebrali  adplicitum  , intra  nyctemerii  spatium  tetanus 
evolveretur;  sic  Belladonna  oculi  viciniae  admota,,  amaurosin  pa- 
ralyticam caiisavit,  maximi  itaque  momenti  regula  est,  medica- 
mina cura  initiante,  parcissimis  nonnisi  dosibus  propinandi  et 
lento  pedetentim  passu  augendi. 

4)  Affectionis  situm,  imprimis  si  de  remediis  narco- 
ticis agitur;  virtus  enim  narcotica  pro  propinguitate  certorum 
nervorum  crescit. 

5)  C u r a e s u c c e s s u m,  effectus  enim  pro  remedii  natura, 
aeque  ac  aegri  receptivitate , partisque  adfectae  vitalitate , modo 
citius , modo  tardius  in  lucem  emergunt. 

Repetitio  remedii  tum  per  eius  naturam,  tum  per  vitali- 
tatem partis,  cui  admovetur,  nec  non  organismi  receptivitatem 
definitur,  praecipue  autem  ex  effectu  dijudicatur,  qui  primis  inter- 
dum horae  minutis  manifestatur , et  nisi  omnes  omnium  auctorum 
observationes  fallant , vis  ultra  nycthemerium  desideratur. 

Effectus. 

f 

Effectus,  qui  provocantur  remediis  endremalicc  adhibitis 
duplicis  sunt  generis ; universales  nimirum  et  locales. 

a)  Effectus  universales.  > 

Effectus  universalis  in  toto  organismo,  aut  saltem  in  uno  alte- 
roque  ejusdem  systemate  manifestatur , quo  respectu  'singularis, 
quae  medicaminum  cuivis  convenit  virtus,  eadem  observatur, 
sive  ventriculo  ingestum , sive  cuti  denotatae  admotum  fuerit. 
Effectus  hic  processu  obtinetur , illi  qui  tubo  gastrico  enterico 
absolvitur,  omni  respectu  analogo;  etenim  substantia  medicata  in 
exutorio  cum  humore  in  contactum  venit,  ibidem  secreto,  cui  mixta 
sensim  solvitur,  et  quodam  modo  assimilatur;  antequam  vasculis 
retorpta  in  humorum  circulum  defertur. 

Hisce  horum  opinio  nullo  negotio  dijudicatur,  qui  e medi- 
camentis endermicc  usitatis , quum  assimilatis  et  processu  simpli- 

ciore  et  via  breviori  absolvetur,  etTectiini  non  solum  promtiorein 
exspectant , ac  si  ore  introducta  fuissent , sed  etiam  virtutem 
veram,  magisque  genuinam  eruere  posse  ai*bitrantur ; quae  sen- 
tentia haud  saliva,  bili  et  muco,  nec  reliquis  succis  inquilinis, 
contaminari , talique  pacto  decomponi,  proprietatibusque  suis  exui 
perpendimus. 

b)  Eft*ectus  localis. 

Effectus  localis  consistit  in  irritatione  superficiei  vulne- 
ratae, per  topicum  titillationis,  pruritus  sensum,  nec  non  arcorem 
sese  manifestante,  qui  sub  narcoticorum  usu  secundum  nervorum 
decursum  ulterius  propagantur.  Hujusce  irritationis  justus  requi- 
ritur gradus,  ut  quos  speramus  , methodus  endermica  ferat  fru- 
ctus ; resorptio  enim  cutanea  a vi  eiusdem  secretoria  quadamtenus 
dependet,  utraque  autem  medicamine  incitata,  cum  irritatione 
pari  passu  increscit;  sicuti  enim  una  exparte  remedia,  ut  ut 
blandissima  vulneri  inspersa,  irritationem  moveant,  sic  altera  ex 
parte,  irritatione  justo  validiori,  ad  inflammationis  usque  gradum 
exaltata , secretionis  fontes  siccescunt , resorbtionis  processus 
suspenditur , pulvisque  corio  arido  per  longum  tempus  incolumis 
adhaerebit.  Phaenomena  haecce  primaria  cito  nonnunquam  aeg- 
rorum levamine  stipantur , spasmi  quiescunt , atrocissimi  sopiun- 
tur dolores,  dummodo  remedia  adfectionis  fonti  — nervorum 
finibus  periphericis  — applicare  licuerit,  effectura  autem  hunc, 
quum  ad  organismi  systema  refertur;  generalibus  accensendum 
esse  autumamus. 


Indicationes. 

Indicatur  methodus  endermatica: 

1)  Ouandocunque  accessus  ad  tubum  gaslro-entericum 
non  conceditur;  non  raro  enim  occurrunt  casus,  ubi  oris  , faucium 
aut  aesaphagi  lumen  nunc  per  spasmum  et  inflammationem , nunc 
per  vitia  organica  aut  coarclatur,  aut  prorsus  tollitur  lalique  ratione 
therapiae  internae  via  praecluditur. 

2)  OuotiGscunqiie  status  fistulae  cibariae  morbosus  medica 
mento  ingeri  vetat  c.  gr.  nimia  sive  ventriculi,  sive  canalis  inte- 
stinalis sensilitas  , irritatio  , inflammatio,  spasmus , ubi  quaecunque 
ore  assumta  fuerint,  illico  ore  aut  ano  ejiciuntur,  bine  in  cardial- 
oria , colica,  carcinomate,  ileo,  diarrliaca  , paralytica,  lienterica, 
dysenteria,  sphincterum,  paralysi  etc. 

3)  Si  remediorum  interna  administrationc  organa  ventri- 
culo contigua,  aut  vinculo  sympathico  nexa  mole  adliciuntur, 
affectus  proinde  secundarii , tum  in  systemate  sensifero , tum  cir- 
culatorio aut  reproductivo  metuendi  sunt. 

4)  Quandocunque  aegri  invincibili,  quaecunque  manu  phar- 
macopolae praeparata  fuerint,  aversantur  odio,  ita  quidem,  ut 
^lon  solum  sapore  et  odore , verum  ipso  adspectu  abhorreant , ut 
in  faeminis  hystericis , gravidis , infantibus  saepenumero  obser- 
vandi conceditur  occasio;  hocce  casu  haud  parum  lucramur  eo, 
quod  remedia  , aegro  vel  inscio  adplicari  queant. 

Indicationibus  hisce  proxime  accedunt  sequentia , quae  certis 
sub  circumstantiis  ex  methodo  cndermica  fluunt,  emolumenta: 

1)  In  morbis  quibusdam  topicis : ubi  remedia  organo  adfecto 
immediatim,  aut  in  majori  minorive  distantia  sunt  adplicanda,  me- 
thodus endermica  omnino  respondet  votis,  uti  saepe  in  prosojuil- 
gia,  tussi  convulsiva,  ischiade  nervosa  et  s.  p. 

2)  Dantur  affectiones  nonnullae  admodum  dolorilicae , in 
quibus  actis  praesidia  endermice  usitata  effectum  citiorem  polli- 
centur, ac  si  in  ventriculum  introducta  fuissent;  ita  experimen- 
tis a T r 0 u s s e a u et  B 0 nn  e t institutis  constat , Morphei  quarta 
grani  parte  methodo  endermica  adplicita , dolores  et  spasmos 
tribus  horis  citius  complacatos  fuisse,  quam  granis  duobus  interne 
sumtis. 

3)  Quando  idem  remedium  per  diuturnum  tempus  administrandi 
urget  necessitas , misso  pro  tempore  usu  interno , methodum 
endermicam  non  absque  fructu  in  usum  trahere  licet,  quod  impri- 
mis de  morbis  chronicis  valet,  ubi  ventriculus  eidem  remedio 
sensim  adsuescit , nulla  amplius  movens  reactionis  phaenomena. 

4)  Methodus  endermatica  in  morbis  pertinacibus  usui  interno 
unctis,  curam  adjuvat. 

5)  Patento  quaquaversus  adplicationis  loco,  symptomatibus, 
si  quae  ex  incauto  pharmacorum  heroicorum  usu  justo  fortiora  in 
lucem  emerserint,  facillime  succurrendum. 

6)  Ventriculo  materiis  diversissimis  repleto  remediorum  intus 
susceptorum  efficaciam  impediri  aut  prorsus  aboleri,  non  infitian- 
dum; ventriculus  torpidus  in  genere  pro  pharmaca  aegre  adfici- 
tur,  irritabilitas  vero  facile  violatur.  Methodo  endermicae  e contra 
ampla  patet  superficies , in  qua  adplicationis  locum  toties  mutare 
licet,  quoties  id  irritatione  nimia  necessarium  evadit. 

7)  Methodo  endermica  parva  generatim  remediorum  doses 
efficaces  cernuntur , quare  in  praxi  pauperum  remediorum  corri- 
gentium , constituentium,  nec  non  praeparantium  caterva  evitatur. 

Methodi  endermaticae  autem  usus  disva- 
detur: 

Si  remedium  largis  solum  dosibiis  effectum  promittit. 

2)  In  remediis  causticis  et  adstringentibus. 

3)  In  cute  admodum  vulnerabili. 

4)  In  febribus  Synocbalibus,  nec  non  organorum  nobilium. 

5)  In  hominibus  obesis,  nec  non  impetiginibus  adfectis. 

Cautelae. 

1)  Remedii  endermice  adhibendi  quantitas  cum  vi  resorbente 
vulneris,  cumque  humoris  ibidem  secreti  copia  , indirecta  verse- 
tur proportione,  id  quod  praecipue  de  forma  pulverea  notandum. 

2)  Secretioni  in  exutorio  uberiori  forma  praesertim  pulveris 
respondet,  vulneri  e contra  siccescenti  aptius  instillantur  liquida. 

3)  Antequam  medicamen  adplicaveris , omnia  impedimenta 
resorptionis  sedulo  removeas , huc  referentur  : superficiei  vulne- 
ratae sive  inflammatio;  sive  excedens  sensilitas  , aut  torpor, 
aedema , pseudo  membranulae , in  quas  secretum  vulneris  pathi- 
cum iterum  iteriimque  coalescit,  texus  cellularis  luxurians,  mox 
fungorum , mox  marginum  lardaceorum , aliarumque  excrescen- 
tiariim  formam  praeseferens.  Remedia  autem  adpliciti  resorptio 
tum  balneo  universali , tum  cataplasmate  emolliente  obtinenti 
adjuvatur. 

4.  Morbi  renum  , febresque  cantharidum  quidem , nequa- 
quam autem  methodi  endermaticae  usum  vetant , hoc  in  casu  ad 
methodum  a Trousseau  et  Hoffmann  modificatam  con- 
fugiendum. 

5)  Ammonia  liquida  emplastro  cantharidum  citius  epider- 

midem solvit,  praefertur  itaque,  quandocunque  periculum  in 
mora.  , 

6)  Ouodsi  effectus  sive  localis  sive  universalis  justo  vali- 
diores comparuerint , tum  medicamine  seposito  exutorium  aqua 
tepidula  abluatur,  irritatio  fomentis  emollientibus  dissipetur,  aut 
cucurbita  sicca  admentemBally  admoveatur,  atque  antidata  super- 
ficiei bene  depuratae  adplicentur. 

7) , Ouodsi  effectus  salubres  per  aliquot  dies  non  adpareant, 
ab  endermatica  remedii  adplicatione,  ne  tempus  temere  terea- 
lur,  abstinendum,  quum  remediis  endermatice  administratis 
effectus , multo  citius  ac  sub  usu  interno  comparuisse , multiplici 
experientia  constat. 

8)  Remedia  acria  e.  g.  Scilla , pulvis  Daturae,  etc.  irritatio- 
nis leniundae  causa  dermati  linthio  tenui  minito  adplicantur. 

. 9)  Sacharum  optimum  sistit  et  constituens  et  involvens;  sub- 
stantiae enim  glutinosae  , ut  Gummi , Amyllum , cum  lympha  et 
pure  in  crustas  concrescunt,  vascula  resorbentia  obvolvunt,  resor- 
plionemque  praepediunt. 


Theses. 

/ 


1.  Historia  medicinae,  cuin  Historia  generis  humani  coeva;hin  • 

2.  Homines  ab  animalibus  didicisse  artem  medendi  fabula  est. 

3.  Optimus  et  felicissimus' erit  medicus,  qui  Philosophus,  medi- 
cinae , chirurgiam  sublimiorem  jungit. 

4.  Non  minus  est  virtus  Therapiam  selectam  ac  individualisa- 
tam  instituendi  ac  ars  diagnosim  stabiliendi. 

.5.  Nullius  medicamenti  nec  indicatio , nec  contraindicatio  viget 
absoluta. 

6.  In  medicina  maxime  prodest  scepticismus. 

7.  Idem  morbus  diversis  in  diversis  individuis  sanatur  remediis. 

